Document ID: /roh_data/filtered/fineweb-2-filterrobots_roh.jsonl.gz/63008

En Belgia ha ina dretgira sentenzià plirs umens a chastis d’arrest da blers onns. Avant set onns sajan els stads cun-responsabels per las attatgas terroristicas en la chapitala Brüssel. Ils umens eran gia avant in temp vegnids declerads culpants, tranter auter pervi da mazzament terroristic.
Uss ha la dretgira pronunzià il chasti: Ils sentenziads ston ir tranter 20 onns fin a vita duranta en praschun. Da las attatgas terroristicas il 2016 a l’eroport ed ina staziun da la metro èn 35 persunas vegnidas mazzadas. Passa 300 èn vegnidas blessadas.